Diari Oficial de la Generalitat Valenciana


Sumari del DOGV 9637, del 12-07-2023 (2023/7844)

ACORD de 7 de juliol de 2023, del Consell, pel qual s'autoritza incrementar el límit per a comprometre despeses pluriennals amb càrrec a la línia de transferència T6592 «Conveni fons humanitari d'ajuda d'emergència i ajuda humanitària» del capítol 4 del Programa 134.10 Cooperació Internacional al Desenvolupament de la Conselleria de Participació, Transparència, Cooperació i Qualitat Democràtica. (VL 22.001/23-024)
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9637

Data del DOGV
:   12-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7844


Data del document
:   07-07-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 de juliol de 2023, del Consell, pel qual s'autoritza incrementar el límit per a comprometre despeses pluriennals amb càrrec a la línia de transferència T6592 «Conveni fons humanitari d'ajuda d'emergència i ajuda humanitària» del capítol 4 del Programa 134.10 Cooperació Internacional al Desenvolupament de la Conselleria de Participació, Transparència, Cooperació i Qualitat Democràtica. (VL 22.001/23-024) [2023/7844]  
  
El pressupost de la Conselleria de Participació, Transparència, Cooperació i Qualitat Democràtica, inclou en l'annex de transferències i subvencions corrents del programa 134.10 Cooperació Internacional al Desenvolupament, la línia de transferència T6592 “Conveni fons humanitari d'ajuda d'emergència i ajuda humanitària”, amb una dotació inicial de 100.000 euros, la finalitat dels quals és col·aborar en la creació del fons humanitari d'ajuda d'emergència i ajuda humanitària a nivell estatal destinat a finançar l'actuació d'organismes multilaterals especialitzats en acció humanitària per a intervencions en crisis.  
  
L'Agència Espanyola de Cooperació Internacional per al Desenvolupament té atribuïda la coordinació de l'ajuda humanitària oficial de l'Estat, i en aquest marc, se subscriu periòdicament un conveni entre les Comunitats Autònomes i aquesta agència per a establir una actuació conjunta i coordinada en matèria d'acció humanitària, les finalitats específiques d'aquesta coordinació i els compromisos financers assumits per les parts signants, assenyalant-se una vigència de quatre anys. Cada Comunitat Autònoma es compromet a realitzar una aportació mínima 75.000 euros anuals, comprometent-se a incrementar progressivament aquesta aportació durant les anualitats compreses en el període de vigència del conveni, podent aportar anualment fons entre 75.000 i 150.000 euros. Per part, de la Direcció General de Cooperació Internacional al Desenvolupament s'ha proposat una aportació de 100.000 euros anuals.  
Amb la finalitat de donar cobertura al conveni, la citada Conselleria planteja la necessitat d'incrementar el límit quantitatiu d'acord amb el que estableix l'article 40.3 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, per a comprometre despesa pluriennal, en les anualitats 2024, 2025 i 2026, amb càrrec a l'esmentada línia de transferència T6592.  
  
A aquest efecte i en virtut del que es disposa en l'article 40.4 de la Llei 1/2015, d'Hisenda Pública, del Sector Públic Instrumental i de Subvencions, el Consell, a proposta de la Conselleria d'Hisenda i Model Econòmic, adopta el següent   
  
ACORD  
  
Primer i únic  
Autoritzar l'ampliació del límit quantitatiu que fixa l'article 40.3 de la Llei 1/2015 d'Hisenda Pública, del Sector Públic Instrumental i de Subvencions, per a assumir compromisos de despesa per als exercicis 2024, 2025 i 2026, a càrrec de la línia de transferència T6592 “Conveni fons humanitari d'ajuda d'emergència i ajuda humanitària” del capítol 4 del programa 134.10 Cooperació Internacional al Desenvolupament, d'acord amb el següent detall:  
  
Anualitat Límit actual Límit modificat  
2024 46.406 270.000  
2025 83.842 401.000  
2026 54.204 187.000  
  
  
València, 7 de juliol de 2023  
  
La consellera secretària   
AITANA MAS MAS